“Шалкан”

әкиятен сәхнәләштерү

Төзеде: II төркем тәрбиячесе

Миргазизова Ләйсән Мөбәрәкҗановна

Тәрбияче : Безнең бабай шалкан чәчкән,

 Тәрбияләп үстергән.

 Чүп үләнен йолкып торган,

 Сулар сипкән кич белән.

 Шалкан зур булып үскән,

Бабай тартып, тартып караган –

Тик чыгара алмаган

Бабай: Ай, аллам, вай, аллам!

 Каян үскән бу шалкан!

 Кайсы ягыннан тартыйм,

 Ничек кенә чыгарыйм?

Тукта әле, әбине чакырыйм, булмаса.

Әбисе, әбисе! Чык әле монда!

Әби: Ятып кына торыйм дисәм!

 Тагын нигә чакыра?

 Нәрсә булган бу бабайга –

 Шалканга карап тора?

Бабай: Күр, әбисе, нинди шалкан

 Үскән безнең бакчада.

 Бергәләп тартыйк, әйдә,

 Тотын минем аркага!

Тәрбияче: Әби бабайга, бабай шалканга тотынган, тарталар, тарталар – тартып чыгара алмыйлар икән.

Әби: Булмый бу болай, кызны чакырыйк, булмаса.

 Кызым, кызым Гөлчирә!

 Кил әле син бирегә!

Кыз: Телевизор карадым,

 Һәм курчак та уйнадым.

 Әбием, нәрсәгә мине өйдән чыгардың?

Әби: Бабай шалкан үстергән,

 Шалкан зур булган!

 Тартып, тартып карадык –

 Һич чыгара алмадык. Син дә булыш әле!

Тәрбияче: Кыз әбигә, әби бабайга, бабай шалканга тотынган, тарталар, тарталар – тартып чыгара алмыйлар!

Кыз: Кулларым арды, Акбайны чакырыйк,

 Булышсын тартырга.

 Акбай, Акбай! Кайда син?

 Ник бирегә килмисең?

Акбай: Һау! Һау! Һау!

 Ни булды монда?

 Көн буе саклыйм йортны –

 Бер карак та кертмим мин.

 Тагын нәрсә булды?

Кыз: Бабай шалкан үстергән,

 Шалкан зур булган!

 Тартып, тартып карадык –

 Һич чыгара алмадык. Тотын минем аркага!

Тәрбияче: Акбай кызга, кыз әбигә, әби бабайга, бабай шалканга тотынган. Тарталар, тарталар – тартып чыгара алмыйлар икән!

Акбай: Булмый бу болай, Мияубикәне чакырырга кирәк!

 Кайда син, Мияубикә?

 Тиз килеп җит монда!

Мияубикә: Мияу, мияу мин

 Һәрвакытта уяу мин.

 Сөт эчәм, тычкан тотам,

 Уйнарга бик яратам!

 Акбай, Акбай! Ник бүләсең мине?

Акбай: Бабай шалкан үстергән,

 Шалкан зур булган!

 Тартып, тартып карадык –

 Һич чыгара алмадык. Булыш әле!

Тәрбияче: Мияубикә Акбайга, Акбай кызга, кыз әбигә, әби бабайга, бабай шалканга тотынган. Тарталар, тарталар – тартып чыгара алмыйлар икән!

Мияубикә: Мияу,мияу, арыдым.

 Ә шалкан чыкмый һаман.

 Бергә-бергә җиңел булыр –

 Чакырый без тычканны!

 Тычкан, тычкан Чи-чи-чи

 Син кайларда йөрисең?

 Кил бирегә!

Тычкан: Нәрсә кирәк, Мияубикә?

Мияубикә: Бабай шалкан үстергән,

 Шалкан зур булган!

 Тартып, тартып карадык –

 Һич чыгара алмадык. Булыш әле безгә!

Тычкан: Миннән башка шалкан да тарта алмыйсыз бит сез, әйдәгез булышам!

Тәрбияче: тычкан Мияубикәгә, Мияубикә Акбайга, Акбай оныкка, онык әбигә, әби бабайга, бабай шалканга тотынган: тарталар, тарталар, тарта торгач тартып чыгардылар бит шалканны! Балалар, менә күрдегезме инде бердәмлекнең көчен!